Komission asetus (EY) N:o 2344/2003, annettu 30 päivänä joulukuuta 2003, tariffi- ja tilastonimikkeistöstä ja yhteisestä tullitariffista annetun neuvoston asetuksen (ETY) N:o 2658/87 liitteen I muuttamisesta



Virallinen lehti nro L 346 , 31/12/2003 s. 0038 - 0040



Komission asetus (EY) N:o 2344/2003, annettu 30 päivänä joulukuuta 2003, tariffi- ja tilastonimikkeistöstä ja yhteisestä tullitariffista annetun neuvoston asetuksen (ETY) N:o 2658/87 liitteen I muuttamisesta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon tariffi- ja tilastonimikkeistöstä ja yhteisestä tullitariffista 23 heinäkuuta 1987 annetun neuvoston asetuksen (ETY) N:o 2658/87(1), ja erityisesti sen 9 artiklan 1 kohdan a alakohdan, sekä katsoo seuraavaa: (1) Asetuksen (ETY) N:o 2658/87 yhdistettyä nimikkeistöä koskeva liite I korvattiin 11 päivänä syyskuuta 2003 annetulla, 1 päivästä tammikuuta 2004 sovellettavalla komission asetuksella (EY) N:o 1789/2003(2) tariffi- ja tilastonimikkeistöstä ja yhteisestä tullitariffista annetun neuvoston asetuksen (ETY) N:o 2658/87 liitteen I muuttamisesta. (2) Komissio hyväksyi asetukset (EY) N:o 1871/2003(3), (EY) N:o 1949/2003(4) ja (EY) N:o 2205/2003(5), joilla muutettiin asetuksen (ETY) N:o 2658/87 liitettä I, sellaisena kuin se on muutettuna komissiona asetuksella (EY) N:o 1832/2002(6). (3) Jotta varmistetaan, että edellä mainituilla kolmella asetuksella tehdyt muutokset sisältyvät 1 päivästä tammikuuta 2004 sovellettavaan yhdistettyyn nimikkeistöön, on tarpeellista muuttaa vastaavasti asetuksen (ETY) N:o 2658/87 liitettä I, sellaisena kuin se on muutettuna asetuksella (EY) N:o 1789/2003. (4) Tässä asetuksessa säädetyt toimenpiteet ovat tullikoodeksikomitean lausunnon mukaiset, ON ANTANUT TÄMÄN ASETUKSEN: 1 artikla Muutetaan asetuksen (ETY) N:o 2658/87 liite I, sellaisena kuin se on muutettuna asetuksella (EY) N:o 1789/2003, tämän asetuksen liitteen mukaisesti. 2 artikla Tämä asetus tulee voimaan 1 päivänä tammikuuta 2004. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 30 päivänä joulukuuta 2003. Komission puolesta Frederik Bolkestein Komission jäsen (1) EYVL L 256, 7.9.1987, s. 1, asetus sellaisena kuin se on viimeksi muutettuna asetuksella (EY) N:o 2205/2003, (EUVL L 330, 18.12.2003, s. 10). (2) EUVL L 281, 30.10.2003, s. 1. (3) EUVL L 275, 25.10.2003, s. 5. (4) EUVL L 287, 5.11.2003, s. 15. (5) EUVL L 330, 18.12.2003, s. 10. (6) EYVL L 290, 28.10.2002, s. 1. LIITE 1) Korvataan yhdistetyn nimikkeistön 2 ryhmän 7 lisähuomautus seuraavasti: "7) Nimikkeessä 0210 tarkoitetaan ilmaisulla 'liha ja muut syötävät eläimenosat, suolatut, suolavedessä' lihaa ja muita syötäviä eläimenosia, jotka on syvään ja tasaisesti kyllästetty suolalla kaikkialta ja joiden kokonaissuolapitoisuus on vähintään 1,2 painoprosenttia edellyttäen, että suolauksella varmistetaan tuotteen pitkäaikainen säilyminen.". 2) Muutetaan yhdistetyn nimikkeistön 15 ryhmän 2 lisähuomautus seuraavasti: 1) Korvataan 2 lisähuomautuksen A kohdan taulukko I seuraavasti: "Taulukko I Rasvahappojen pitoisuudet prosentteina rasvahappojen kokonaismäärästä >TAULUKON PAIKKA>" 2) Muutetaan 2 lisähuomautuksen B kohta seuraavasti: a) Korvataan johdantokappale seuraavasti: "Alanimikkeeseen 1509 10 kuuluvat vain I ja II kohdassa määritellyt oliiviöljyt, jotka on valmistettu vain mekaanisilla tai muilla fysikaalisilla valmistusmenetelmillä sellaisissa oloissa, jotka eivät johda öljyn laadun heikkenemiseen, ja joita ei ole käsitelty millään muulla tavoin kuin pesemällä, dekantoimalla, linkoamalla ja suodattamalla. Oliiviöljyt, jotka on valmistettu liuottimilla uuttamalla, käyttämällä kemiallisesti tai biokemiallisesti vaikuttavaa apuainetta, tai uudelleen esteröimällä, sekä näiden öljyjen ja muiden öljyjen keskinäiset seokset eivät kuulu tähän alanimikkeeseen.". b) Muutetaan 2 lisähuomautuksen B kohdan I alakohta seuraavasti: i) Korvataan ilmaisu "neitsytoliivilamppuöljy (virgin lampante olive oil)" ilmaisulla "oliivilamppuöljy (lampante olive oil)". ii) Korvataan c alakohta seuraavasti: "c) triglyseridien 2-asemassa olevien tyydyttyneiden rasvahappojen pitoisuus on enintään 1,5 prosenttia;". iii) Korvataan g alakohta seuraavasti: - poistetaan 1 ja 3 alakohta, - korvataan 4 alakohta seuraavasti: "4) aistein todettavien ominaisuuksien virheiden mediaani on yli 2,5 asetuksen (ETY) N:o 2568/91 liitteen XII mukaisesti.". c) Muutetaan 2 lisähuomautuksen B kohdan II alakohta seuraavasti: i) Korvataan a alakohta seuraavasti: "a) happopitoisuus öljyhappona ilmaistuna on enintään 2,0 g/100 g;". ii) Korvataan e alakohta seuraavasti: "e) K270-ekstinktiokerroin on enintään 0,25;". iii) Korvataan g alakohta seuraavasti: "g) aistein todettavien ominaisuuksien virheiden mediaani on enintään 2,5 asetuksen (ETY) N:o 2568/91 liitteen XII mukaisesti;". iv) Korvataan ij alakohta seuraavasti: "ij) triglyseridien 2-asemassa olevien tyydyttyneiden rasvahappojen pitoisuus on enintään 1,5 prosenttia;". 3) Muutetaan 2 lisähuomautuksen C kohta seuraavasti: a) Korvataan a alakohta seuraavasti: "a) happopitoisuus öljyhappona ilmaistuna on enintään 1,0 g/100g;". b) Korvataan c ja d alakohta seuraavasti: "c) K270-ekstinktiokerroin on enintään 0,90; d) ekstinktiokertoimen poikkeama (ΔK) on 270 nanometrialueella enintään 0,15;". c) Korvataan f alakohta seuraavasti: "f) triglyseridien 2-asemassa olevien tyydyttyneiden rasvahappojen pitoisuus on enintään 1,8 prosenttia;". 4) Muutetaan 2 lisähuomautuksen D kohta seuraavasti: a) Poistetaan a alakohta; b) Korvataan c alakohta seuraavasti: "c) triglyseridien 2-asemassa olevien tyydyttyneiden rasvahappojen pitoisuus on enintään 2,2 prosenttia;". 5) Korvataan 2 lisähuomautuksen E kohdan toinen virke seuraavasti: "Tähän alanimikkeeseen kuuluvien öljyjen triglyseridien 2-asemassa olevien tyydyttyneiden rasvahappojen pitoisuus saa olla enintään 2,2 prosenttia, öljyhapon trans-isomeerien yhteispitoisuuden on oltava pienempi kuin 0,4 prosenttia ja linolihapon ja linoleenihapon trans-isomeerien yhteispitoisuuden pienempi kuin 0,35 prosenttia sekä triglyseridien HPLC-menetelmällä määritetyn koostumuksen ja teoreettisesti lasketun koostumuksen välinen ero ECN42:na saa olla enintään 0,5.". 3) Korvataan CN-koodia 1509 10 10 vastaava toisen sarakkeen nimiketeksti seuraavasti: ">TAULUKON PAIKKA>". 4) Poistetaan yhdistetyn nimikkeistön 21 ryhmän 1 lisähuomautus.